Barcsay életmű mozgásban
2025-08-31 11:00 - 20:00 (Europe/Budapest) | Barcsay Múzeum, Dumtsa Jenő utca 10., Szentendre, Pest megye, 2000, Magyarország
A Barcsay 125 emlékév alkalmából kivételesen megnyílik a Barcsay Múzeum!
Házigazda: Gergye Krisztián
A különleges nap során projektorok vetítik az ikonikus szentendrei kötődésű művész képeit és rajzait a múzeum tereiben, ahol a falak életre kelnek, az alakok mozogni kezdenek. A látogatók szabadon barangolhatnak ebben az újraértelmezett képuniverzumban – egyedi, érzéki találkozás Barcsay világával.
Időszakonként élő performanszok egészítik ki az immerzív élményt.
Megnyitó: augusztus 29. péntek 17:00
Látogatható: augusztus 29-31. 11:00-20:00
Élő performanszok: augusztus 29-31. 15:00, 17:00, 19:00
Előadók: Gesztelyi Nagy Csilla, Kovács Domokos, Gergye Krisztián

dm Szépségjárat
2025-08-31 12:00 - 20:00 | Dunakorzó, Dunakorzó 18., Szentendre, 2000, Magyarország
Az idei évben 55 helyszínen találkozhatsz a dm Szépségjárattal, legyen szó fesztiválokról, családi napokról, zenei eseményekről vagy gasztro rendezvényekről.
Augusztus 29-én és 31-én begurul a dm Szépségjárat a Szentendre Éjjel-Nappal Nyitva Fesztiválra tele meglepetésekkel, ajándékokkal!
A buszban egy profi sminkes és fodrász fogadja a látogatókat, akik dm saját márkás termékekkel készítenek ingyenes sminket és frizurát. A szépségápolás mellett a kikapcsolódás is szerepet kap! A busz előtt egy hangulatos lounge rész vár rád, ahol kellemes környezetben tudsz pihenni. Az anyukák szépülése közben pedig a gyerekek sem fognak unatkozni: a kis gyereksarokban csillámtetkó és színező várja őket.
A szépség mellett a fenntarthatóság is egyre fontosabb szerepet kap – a dm ennek szellemében indította el kozmetikai hulladékgyűjtő programját. Idén még rugalmasabb a részvétel: nincs terméklimit, bármennyi kozmetikai hulladékot leadhatsz a gyűjtőponton.. Legyen szó sminkről, arckrémről, testápolóról vagy más kozmetikumról – a dm gondoskodik a megfelelő elhelyezésükről. Egy tudatos döntés is számít – csatlakozz, és tegyünk együtt a jövőért!

FALMESÉK utcatárlat a Görög utcában | Bihon Győző és Gulyás Andrea képzőművészek kiállítása
2025-08-31 12:00 - 20:00 | Görög utca, Fő tér, Szentendre, Pest, 2000
Egy nyári hétvégére a Görög utca falai galériává alakulnak.Képek kerülnek a vakolatra, történetek a kövekre. Szemek figyelnek, lábak lassítanak, és talán valaki meghallja a fal meséjét.
Gyertek, nézzetek, álljatok meg egy pillanatra!A festmények megszólalnak – és talán bennetek folytatják tovább a mesét.
És ha úgy érzed, egyik hozzád szól – hazaviheted!Mert minden megvásárolt kép nemcsak falat díszít, hanem új alkotás születését segíti elő. Támogatásoddal történetek folytatódnak – ecsetvonásokban, színekben, jövőbeli vásznakon.
Gyertek, sétáljatok velünk!
A fal mesél – és ti írhatjátok tovább.
Helyszín: Görög utca, a Főtértől a Kovács Margit Kerámiamúzeumig

Fazekas workshop M. Küttel Zsófival
2025-08-31 13:00 - 17:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

M. Küttel Zsófi építész, fazekas, keramikus. Kislány kora óta imád sarazni, homokozni, építeni. Még kisiskolás korában ismerkedett meg az agyagozással, de komolyabban csak 7 éve, 4 gyermek mellett kezdte el tanulni ezt a csodás mesterséget.
A foglalkozás során marokedényeket, kis bögréket, madáritatókat szeretnék készíteni és igyekszik megmutatni a legegyszerűbb technikákat.
A részvétel ingyenes.

Műhelybemutató | Szakrális Szövőműhely
2025-08-31 14:00 - 15:00 | Szakrális Szövőműhely, Bogdányi út 10/a., Szentendre, 2000, Magyarország
Hogyan működnek a szövőszékek, mi a különbség, hogyan születnek a minták?
Hogyan született a nyitott műhely? Kik, és miért járnak ide, megismerkedni a szövéssel?
A program ingyenes, de regisztrációhoz kötött. Jelentkezni a brigitta.bicskei@gmail.com címen lehet.

Éjjel-Nappal a város | Közös alkotás a Templomdombon
2025-08-31 14:00 - 18:00 | Templomdomb, Templom tér 1., Szentendre, Pest, 2000
Több éves hagyományainkhoz híven ismét közösen, szabadon alkothatunk és készíthetünk két óriási festményt a Templomdombon, Zarubay Bence szentendrei képzőművész segítségével. Felfedezhetjük a szentendrei őstémákat miközben bárki kipróbálhatja a közös alkotás élményét.

Instabil oldalfekvés - kiállítás és programsorozat
2025-08-31 14:00 - 21:00 | Vajda Lajos Stúdió, Péter Pál u. 6., Szentendre, Pest, 2000
A legendás Vajda Lajos Stúdió tagjai kísérleti, ugyanakkor egymással párbeszédet folytató kiállítási teret hoznak létre augusztus utolsó hétvégéjére. A programsorozatban a stúdió tagjainak kiállítása mellett szerepelnek majd „nehézzenei” elemek, audiovizuális és kísérletező performanszok is.
augusztus 29. péntek
19:00 Instabil oldalfekvés c. kiállítás megnyitó esemény / Szurcsik József képzőművész, közreműködik Mákó Miklós trombitaművész
19:30 Phantom set / Mákó Rozi és Kitzinger Gábor / audiovizuális performansz
21:00 Slamtendrectomy / nehézzenei darálás
22:00 Fekete Jéé / dj set
augusztus 30. szombat
19:00 Szembe sítés / teremőrök forradalma: Botos-Medveczky-Klénai-Szili performansz
20:00 Ártér / Hugyecsek-Rizmayer performansz
21:00 Bernáthy Zsiga live / Visualhazard / audiovizuális performansz
augusztus 31. vasárnap
Random tárlatvezetések a kiállításon szereplő művészekkel
Új Sikátor installáció: Fodor Balázs / MŰEMLÉKMŰ

BOGYÓ ÉS BABÓCA 7. - MESÉK A PÖTTYÖS HÁZBÓL vetítés + játékok, nyeremények
2025-08-31 14:30 - 16:00 | P’Art Mozi, Dunakorzó 25., Szentendre, 2000, Magyarország
BOGYÓ ÉS BABÓCA 7. – MESÉK A PÖTTYÖS HÁZBÓLmagyar animációs film, 70 perc, 2025
Várunk a Pöttyös házba sok-sok játékkal, nyereménnyel!
Bartos Erika Mesék a pöttyös házból című könyvéből készült az új, 13 epizódból összefűzött 70 perces mesefilm.
A népszerű sorozatból készült hetedik mozifilmben a gyerekek kedvenc mesehősei gyűlnek össze, hogy felelevenítsék az elmúlt év legemlékezetesebb pillanatait. A történetek a barátság, az együttműködés és a játékos tanulás világába kalauzolják a legkisebb nézőket.
A Bogyó és Babóca 7. – Mesék a Pöttyös Házból című mozifilm Bogyó, a csigafiú, Babóca, a katicalány és barátaik kedves kalandjait mutatják be. A mesék úgy követik egymást a mozifilmben, mintha egy gyerektársaságban mindenki elmesélné a többieknek a legkedvesebb történetét.
Minden történet különösen is fontos valamelyik szereplő számára, például Baltazár megtanulja, miért kell szabályosan közlekedni, Bogyó bűvésszé válik, Alfonz pedig új barátra lel. A korábbi epizódokhoz képest ebben a sorozatban gyakrabban bukkannak fel a gyerekek számára különösen izgalmas járművek, egy tűzoltóautó, egy kukásautó, és még egy igazi gőzmozdony is. A már korábban megismert és megkedvelt szereplők mellett újak is feltűnnek: az elkóborolt csemetéjét kereső Béka, Zengő, az üvegszárnyú lepkelány, Légy Lajos, az optikus, aki Döme, a krumplibogár számára készít szemüveget, a lomtalanításban segítő fürgebogarak, a hős tűzoltóbogarak, a szerencsét hozó füstbogár-kéményseprő és a vonatvezető skarlátbogár.
Korhatár nélkül megtekinthető.

Színek, formák és humor az utcákon - Finisszázs A szecesszió forradalma című kiállításon
2025-08-31 15:00 - 16:00 | Szentendrei Képtár, Fő tér 2-5., Szentendre, Pest, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Szeretettel meghívunk titeket A szecesszió forradalma című kiállítás finisszázsára, ahol Zabolai Margit Eszter standupossal búcsúztatjuk a kiállítást!
A részvétel ingyenes, de regisztrációhoz kötött.
Regisztráció: regisztracio@muzeumicentrum.hu

Kurátori tárlatvezetés az Inflow Nemzetközi Kortárs Művészi Ékszerkiállításon
2025-08-31 15:00 - 16:00, 2025-08-31 17:00 - 18:00 | MűvészetMalom, Bogdányi u.32., Szentendre, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

A tárlatvezetésen való részvétel ingyenes.

Alkoss a természet kincseivel!
2025-08-31 15:00 - 16:30 | Parti Medve, Ignatovity Jakov utca 2., Szentendre, Pest, 2000
Családi alkotóműhely Inzán Krisztina és Szabó Zsóka vezetésével, préselt virág kép, szárazvirág dekor.
Részvételi díj: 4.900 Ft/fő, amely két alkotást tartalmaz

Kavicsfestés és dunakanyari társasozás
2025-08-31 15:00 - 17:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Várjuk a kicsiket és nagyokat egy délutáni kavicsfestésre és társasozásra a Barangoló a Dunakanyarban című foglalkoztató könyv apropóján!Varga Viola művészettörténész és múzeumpedagógus a Dunakanyar izgalmas helyeit mutatja be a kiadványban, Nemes Anita illusztrátor rajzain keresztül.A nyár utolsó napján készíts saját bábut a Barangoló a Dunakanyarban című foglalkoztatókönyv közepén található társashoz vagy színezd ki a könyv alapján készült grafikákat!Az esemény előtt látogass el a Duna partra és keress kavicsokat, amiket nálunk kifesthetsz.A foglalkoztató könyvről: https://mora.hu/konyv/barangolo-a-dunakanyarbanA részvétel ingyenes.

NAPÚT - AZ ÉKSZEREK SZÍNHÁZA kiállítás és vásár
2025-08-31 15:00 - 19:00 | Frangipani Stúdió és Galéria, Bartók Béla utca 5. b., Szentendre, 2000, Magyarország
Napút – Az Ékszerek Színháza
Kortárs ékszerkiállítás hazai és nemzetközi alkotók részvételével
A nyár a fény, a mozgás, a találkozások és az emlékek időszaka – az érzékek kitágulnak, a színek teltebbé válnak, a pillanatok súlyt kapnak. A „Napút – Az Ékszer Színháza” című kiállítás ezekre az élményekre épít: kortárs ékszereken keresztül idézi meg a nyár lüktetését, játékosságát és mélységét.
A kiállításon hazai és nemzetközi alkotók különleges, sokszor határátlépő művei kelnek életre – akárcsak egy színházi előadás színpadán. Ezüst, üveg, tűzzománc, fém és kerámia formálódik személyes történetekké, gesztusokká, emléktöredékekké, amelyek testközelből szólítják meg a látogatót. Minden ékszer egy önálló jelenet, egy mozdulat, egy gondolat, amit viselni és átélni lehet.
A tárlaton bemutatkozó alkotók: IKIIKI Horányi Kinga – ékszertervező művész, Fekete Fruzsi – ékszertervező művész, Barbara Proverbio (Olaszország) – üvegékszerek, Bajcsi Nagy Balázs – fémműves ékszertervező, Mátyók Györgyi – kortárs ékszerek, Csabák Ildikó – ötvös, üvegékszerek, Wenyin Yiang (Kína) – kulturális rétegekkel átszőtt ékszerművészet, Segesdi Bori – kerámiaékszerek, Farkas Beáta – ötvös, kortárs ékszerek, Fehér Laura – ötvös, kortársékszerek, Osheka by Padányi Orsi – ékszertervező művész, Pálfalvi Emese – ékszertervező, tűzzománc ékszerek, Kuti Krisztina ékszertervező, Jermakov Katalin – Ferenczy Noémi díjas ékszertervező művész, Monika Czuba (Belgium) –ékszertervező művész.
A „Napút – Az Ékszer Színháza” nem csupán egy kiállítás, hanem élmény, ahol a látogató beléphet az ékszerek világába, ahol minden darab mesél – arról, kik vagyunk, mit érzünk, és hogyan válik egy tárgy személyes, hordható történetté.

Programok a Lugas Pódiumon
2025-08-31 15:00 - 19:00 | Dunakorzó, Dunakorzó 18., Szentendre, 2000, Magyarország
A Duna korzón a város és a természet harmonikus ötvözetben egyesül. Három napon át izgalmasan élhető forgatag vár itt mindenkire: zenei műfajkavalkád a Lázár cár tértől a Barlang kerti nagyszínpadáig, gasztronómiai tobzódás a teraszokon, népi és urbánus játékok nem csak gyerekeknek. Gólyaláb, kötéltánc, bábszínház és tűzzsonglőr; magyar népzene, japán teák, jiddis dalok és szerb falatok – mindez a hűs Duna és a romantikus szentendrei polgárházak varázsában.
A Lugas Pódiumon minden délután akusztikus formációk várnak!
Helyszín: Duna korzó, a Görög utcával szemben a kavicsoson
MINDEN PROGRAM INGYENES!
PROGRAM:
augusztus 29. péntek16:00 Jolis Carmen (ének) és Klenner Sziszi (gitár)Modern blues populáris köntösben.
17:00 Fekete Jenő (gitár, ének)Az eMeRTon díjas gitáros, énekes, dalszerző az amerikai folklór zene elkötelezettje, a rock and roll, illetve a delta blues és a nagyvárosi Chicago rhythm and blues jeles képviselője hazánkban, már negyedik évtizede.
18:00 Salgó Viki (gitár, ének)A dalszerző-énekes és amatőr festő Pilisszentlászlón él, különös hangulatú dalait angol nyelven írja.
augusztus 30. szombat15:00 Glück LányokBerki Szofi és Bognár Anna (ének), Horváth Szabolcs (zongora)Swing jazz-morzsákkal és egy kis színházzal – a világ minden tájáról!
16:00 Kazue KuwanaJapán hangszerbemutató a Szakura Együttessel.
17:00 Alexics RitaAz éneklő sárkány – mese, zene, bábok
18:00 Gyöngy DánielMozgás-performansz rendhagyó tea-szertartással.
augusztus 31. vasárnap15:00 Szolnoki Balázs (gitár, ének) és Felber Dominik (gitár)Az OTUZ zenekar akusztik formációját a két fiatal még középiskolás korában alapította, a jókedv és a tánc garantált.
16:00 Szakál Tamás (hegedű, ének) és Darvas Kristóf (zongora, ének)Békebeli táncdalok hegedűre, zongorára és énekhangra.
17:00 Darvas Kristóf (zongora, ének)A könnyűzene története a XX. században – bárzongorára.
18:00 Schwartz Dávid (ének) és Kovács István (zongora)A Jukebox Piano Acoustic a szentendrei születésű énekes-színművész és zongoraművész barátja könnyűzenei akusztikus műsora.

Városi séta Barcsay Jenő nyomában
2025-08-31 16:00 - 17:00 | Ferenczy Múzeum, Kossuth Lajos u. 5., Szentendre, Pest, 2000
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Szabó Noémi művészettörténésszel, kurátorral három múzeumon és az azokban rendezett kiállításokon keresztül (Ferenczy Múzeum, Kmetty Múzeum, Barcsay Múzeum) vezet utunk, amely során közelebb kerülhetünk a titokzatos mesterhez a Barcsay125 emlékév apropóján.
Regisztráció: regisztracio@muzeumicentrum.huSétajegy: 3.000 Ft (múzeumi belépő)A séta a Ferenczy Múzeumból indul.

Illaberek Bábszínház - VITÉZ LÁSZLÓ | Lázár cár téri színpad
2025-08-31 16:00 - 17:00 | Lázár Cár tér, Dunakorzó, Lázár cár tér, Szentendre, Pest megye, 2000
Illaberek Bábszínház – Vitéz László
Írta: Laboda Kornél, tervező: Horváth Márk, zene: Darvas BenedekJátssza: Nizsai Dániel
Vitéz László az egész világot bejárta Makaótól Kakaóig, és hazatérve csak egyetlen vágya van: aludni egy jót a saját ágyában. Csakhogy az ágya nincs a helyén, és a háza sincs, sőtmitöbb, időközben az egész erdőt kisajátította a Főminiszter. Mit tehet szegény Vitéz László? Újra kézbe kell vennie a palacsintasütőt, nincs mese… vagyis pont, hogy van! De vajon képes-e egymaga szembeszállni az akarnok építésvezetővel, a félelmetes őrkutyával vagy a varázserejű Főminiszterrel? És mit tesz, amikor saját hasonmásával találja szemben magát? Legyőzheti-e Vitéz László Vitéz Lászlót, és ha nem, hogyan igen? Tartsatok velünk, és mindez kiderül!
A részvétel ingyenes!

Acideal - elektronikus délutáni chill a világhírű szerzőpárostól
2025-08-31 16:00 - 20:00 | Kacsakő Bisztró, Duna korzó 21, Szentendre, Pest, 2000, Magyarország
They call them Acideal.Their weapons are samplers and synths, and they are not afraid to use them.No-one is safe.

SEARCH / Mi tesz bennünket emberré? kortárstánc performance
2025-08-31 16:30 - 17:30 | Dunaparti Művelődési Ház, Dunakorzó 18., Szentendre, Pest, 2000, Magyarország
Felelősségünk és feladatunk van.
Nem csak érzünk, hanem alkotunk is.
Világokat építünk, hagyományokat teremtünk.
Felfedezünk, gondolkodunk, elmélyülünk, összefogunk.
Döntünk jó és rossz között.
Tapasztalunk, figyelünk és alkalmazkodunk.
Vágyunk az inspirációra, tudásra, érzelmekre, fejlődésre és közösségre.
Ezek vagyunk mi – utat keresve az ismeretlenben.

Feledy Balázs zenés tárlatvezetése a Berend Iván emlékezete c. kiállításban
2025-08-31 17:00 - 18:00 | Karnevál Kávéház és Gasztrobár, Fő tér 20., Szentendre, Pest megye, 2000, Magyarország
Berend Iván grafikus és festőművész életmű kiállításához kapcsolódó Feledy Balázs kurátor tárlatvezetés. Az élmény a Friends in Jazz együttes koncertjével válik teljessé.

Művész TeraszKoncertek
2025-08-31 18:00 - 19:00 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
augusztus 29. péntek
19:00 Papa Jazz Trio
Táncolható, örökzöld melódiák nem csak jazz kedvelőknek.
21:00 Latin Combo Duo
Kubai élőzene.
augusztus 30. szombat
19:00 Szoba Blues
Az ismert humorista páros félnótás minikoncertje sajátos szövegű blues-rock dalaikból.
20:30 Rumba Fuerte Trio
Kalandozás a spanyol és latin-amerikai zene világában. Flamencós alaphangulat, sok rumba, spanyol ritmusok, kubai melódiák, Mexikó érintésével kitérő Argentínába.
augusztus 31. vasárnap
18:00 Pesti Zoli
Régi klasszikus blues- country-pop-rock zenék egyszemélyes előadásban.

MACONDÓBAN HULL AZ ESŐ | Bányai Kelemen Barna Márquez-novellákat olvas Piazzolla dallamokkal
2025-08-31 18:00 - 19:00, 2025-08-31 20:00 - 21:00 | Ferenczy Múzeum, Kossuth Lajos u. 5., Szentendre, Pest, 2000
MACONDÓBAN HULL AZ ESŐ | Bányai Kelemen Barna Márquez-novellákat olvas Piazzolla dallamokkal

Anna Margit: Csillagpor
Astor Piazzolla muzsikát játszanak a zenészek: Koltai Kata (gitár), Bartek Zsolt (klarinét)
Dramaturg: Török Tamara
Zenei dramaturg: Koltai Kata
Gabriel García Márquez írásai hétköznapi emberek egyszerre hihetetlen és nagyon ismerős történetei, tele csodás eseményekkel, fülledtséggel, brutalitással, humorral és melankóliával.

augusztus 31. vasárnap 18 óra, 20 óra

Helyszín: Ferenczy Múzeum udvara (Szentendre, Kossuth L. u. 5.)
Belépő: 1500 Ft

NINCS VISSZAÚT dokumentumfilm-sorozat / augusztus 28. - szeptember 2.
2025-08-31 18:00 - 19:15 | P’Art Mozi, Dunakorzó 25., Szentendre, 2000, Magyarország
A „Nincs visszaút” egy lenyűgöző, részes dokumentumfilm sorozat, amely két magyar férfi közel négyéves világkörüli biciklis kalandját követi. Az utazás nemcsak a Föld tájait tárja fel, hanem egy mély belső átalakulás története is. A főszereplők ismeretlen kultúrákat és embereket megismerve fizikai és érzelmi határaikat feszegették. A sorozat lenyűgöző képi világgal és őszinte narratívákkal mutatja be a bátorságot, önreflexiót és az élet értelmének keresését.
Földkörüli bringás utazásra indulunk Ádámmal és Adorjánnal a Szentendre Éjjel-Nappal Nyitva Fesztivál 0. napján!
augusztus 28. (csütörtök) 18:00
https://partmozi.hu/jegyrendeles/3504
1-3. rész
A vetítés után vendégünk lesz Szabó Ádám rendező.
A világkörüli biciklis kaland folytatódik a Szentendre Éjjel-Nappal Nyitva Fesztiválon!
augusztus 29. (péntek) 18:00https://partmozi.hu/jegyrendeles/35054-6. rész
augusztus 30. (szombat) 18:00https://partmozi.hu/jegyrendeles/35067-9. rész
augusztus 31. (vasárnap) 18:00https://partmozi.hu/jegyrendeles/350710-12. rész

Egy kis tekeréssel levezetjük a háromnapos bulit, lezárul a világkörüli út. Jönnek a SZÉN AFTER vetítések!

szeptember 1. (hétfő) 18:00https://partmozi.hu/jegyrendeles/350813-15. rész
szeptember 2. (kedd) 18:00https://partmozi.hu/jegyrendeles/350916-18. rész

A tartalom nem rendelkezik korhatár-besorolással.

Zűrös Banda | Szentendre hangjai színpad
2025-08-31 18:30 - 19:30 | Lázár Cár tér, Dunakorzó, Lázár cár tér, Szentendre, Pest megye, 2000
Az együttes a magyar nép- és világzenei színtér kimagasló zenekarainak tagjaiból verbuválódott. A zenekar alapításban – a tagokat összekötő több éves barátság mellett – leginkább az játszott szerepet, hogy mindannyian rajonganak a magyar és modern balkáni zenéért.
Első lemezük a Fonó Budai Zeneház gondozásában jelent meg 2015 szeptemberében. A megjelenés után szinte azonnal, igen erős nemzetközi mezőnyben felkerült a világ legrangosabb világzenei toplistájának, a World Music Charts Europe-nak legjobb albumai közé.
Zenéjükben a népzenei témák és dalok (magyar, szerb, macedón, bolgár, román) stílushűen szólalnak meg, miközben a ritmusszekció modernebb hangzással támasztja alá a gyönyörű dallamokat.
2021 című második lemezükön már saját szerzemények is hallhatóak nem csak népdalfeldolgozások. A magyar nyelvű szövegek többségbe kerültek ezen a lemezen, de a zenében a balkáni vonal is megmaradt természetesen. Ez a lemez is WMCE toplistás lett, 2021. szeptemberében a világ 10. legjobb világzenei albumává választották Berlinben.
Tagok:
Básits Branka – ének
Bede Péter – szaxofon
Deáky Márton – szaxofon, klarinét
Babcsán Bence – szaxofon, klarinét
Varga Kornél – gitár
Boros Attila – basszusgitár
Kertész Ákos – dob

Nagy Emma Quintet | Jazzudvar
2025-08-31 19:00 - 20:00 | Városháza udvar, Városház tér 3., Szentendre, Pest, 2000, Magyarország
Spotify – NEQ: Return: https://spoti.fi/42STvmc
Youtube – NEQ: Return: https://bit.ly/3CGBUTR
Apple Music – NEQ: Return: https://apple.co/44f8Hes
Az Artisjus-díjas Nagy Emma Quintet a modern, kortárs jazz új generációs képviselője. Az idén hatodik születésnapját ünneplő zenekar rövid idő alatt járt be hosszú utat. A rengeteg hazai koncert mellett versenyek és fesztivál fellépések alkalmával jártak Olaszországban, Lengyelországban, Spanyolországban, és Szlovákiában.
Ugyan az öt tag sok mindenben különbözik, már a kezdetektől fogva érződött, hogy sikeresen képesek egységként működni.. A hangzásuk formálásában fontos tényező a kísérletező szellem, a szerzeményekben egyenlő hangsúllyal kapnak helyet kemény dob groove-ok, szabad improvizációk, dal formájú kortárs kompozíciók és egyéb különleges megoldások. Ez a sokszínűség igyekszik nem öncélú lenni, hanem annak érdekét szolgálni, hogy a színpadon a kamarazenélés minél mélyebb rétegeibe jusson el a zenekar. Kontrasztok és disszonancia, improvizáció és sokszínűség, öröm és spleen, kortárs életérzés és groteszk, nyers fogalmazásmód, amely mögül átsejlik valamiféle álomszerű báj.
A bemutatkozó Set to face (2018, szerzői kiadás), és a Low frequency oscillator (2020, Sinistra) után harmadik, Synced című lemezük 2022 tavaszán jelent meg a rangos svájci kiadó, a Unit Records gondozásában, a lemez anyaga pedig a frissen nyílt Magyar Zene Házában került bemutatásra márciusban, ahol Fenyvesi Márton (aki producerként is részt vett a munkálatokban) és Fekete Kovács Kornél voltak a zenekar vendégei.
Legújabb Return című anyaguk 2023-ban jelent meg a Morotva Records gondozásában: “Van rajta öt dal, amik pont annyira különbözőek, és pont annyira hasonlítanak, mint amennyire mi. Hosszú utat jártunk be velük, a Hűvösvölgyi utat és Olaszországot is érintve, de ebbe a huszonöt és fél percbe szívünket, lelkünket beleadtuk”

Következő nagylemezük előreláthatólag 2025 őszén jelenik meg.
Nagy Emma – ének
Cseh Péter – gitár
Dénes Ábel – nagybőgő
Oláh Krisztián – zongora
Klausz Ádám – dob
Facebook I Instagram I Spotify I Youtube I Apple Music I Bandcamp

Ghost Town Driver | Szentendre hangjai színpad
2025-08-31 19:30 - 20:30 | Lázár Cár tér, Dunakorzó, Lázár cár tér, Szentendre, Pest megye, 2000
Ez a szétmálló hangerdő, avagy post-rock szentendréről, egy kis shoegaze a dunakanyarból.
Balázs Bence(Ex-Warpigs,FFabrik,CHIP) új zenekara szentendrei illetőségű tagokkal, akik egy sötét üres kisvárosban autókázva együtt keresik a jövő fényeit, a jövő dallamait.
Tagok:
BBence: gitár, ének, szintik
Grőber Máté(Kaktusz): Basszusgitár
Masát Máté: Dobok
Sasvári Bertalan: Szólógitár

Sauropoda
2025-08-31 20:00 - 22:00 | Folt Kávézó, Kucsera Ferenc u. 11., Szentendre, Pest, 2000, Magyarország
A Sauropoda zenéje különböző stílusok, megközelítések: a jazz, a progresszív rock, avant-garde és orientális zenék találkozása. Hosszú, regényes szerzeményeikben jellemzően több tétel szólal meg, éles váltásokkal az egyes részek között. Sajátos, misztikus világaikat eltérő zenei eszközökkel teremtik meg. A zenekar játékos, kiszámíthatatlan és komplex. 2024-ben jelent meg a második lemezük a „The Overstory” a Blue Sun kiadó gondozásában.
Krizbai Domokos – gitár
Kocsis Levente – basszusgitár
Lukács Péter – dobok
https://www.facebook.com/sauropodatrio
https://sauropoda.bandcamp.com/releases
https://open.spotify.com/artist/3HbyHsFk2JPRB7RAXWCT3t

Fényfestmények a Fő téren
2025-08-31 20:00 - 23:59 | Fő tér, Fő tér, Szentendre, Pest, 2000, Magyarország
Szentendre Fő tere ezúttal valóban vászonná válik. A Szentendre Éjjel-Nappal Nyitva Fesztivál egyik különleges programjaként a Ferenczy Múzeumi Centrum gyűjteményéből válogatott művek fényfestményekként vetülnek a tér épületeire.
Az esemény során többek között Bálint Endre, Balogh László, Bánáti Sverák József, Bánovszky Miklós, Bartl József, Czóbel Béla, Deim Pál, ef Zámbó István, El Kazovszkij, Gy. Molnár István, Holdas György, Jávor Piroska, Jeges Ernő, Kandó Gyula, Kántor Andor, Klimó Károly, Kmetty János, Korniss Dezső, Kósza Sipos László, Modok Mária, Nagy Barbara, Ország Lili, Paizs Goebel Jenő, Pál Katja, Rozgonyi László, Szurcsik József, Vajda Lajos alkotásai jelennek meg grandiózus, új formában.
A belváros estétől éjszakáig egy nyitott, fénybe írt kiállítótérré alakul.

Csakugyan | Szentendre hangjai színpad
2025-08-31 20:30 - 22:00 | Lázár Cár tér, Dunakorzó, Lázár cár tér, Szentendre, Pest megye, 2000
Helyi èrtèkű behelyettesítès az unalom ellen, fázisceruzával írt nem lètező szövegek, egy meghatározhatatlan mindenre emlèkeztető alterszőnyegen. Könnyű ès testes borok mellè egyaránt ajánlott szárazrock.
Számaik művészeket és korokat megidéző kulturális áthallásokkal, megtörtént események alapján íródtak és kifordított valóságunk történeteit mesélik el.
A Janó- Pötyi műhelyből kinőtt banda most újra zúz!
Boda „Rozi” Gyöngyvèr- szintetizátor
Bürger Tamás – gitàr
Kecskès „Kecsu” Tibor – szöveg , ènek
Szeles Kata – dob
Tomacsek „Kristi” Kristóf – basszusgitàr
